Biashara nchini Kenya

NJIA MBALIMBALI ZA KUIMARISHA BIASHARA NCHINI KENYA 

Kama tunavyo fahamu, biashara ndio kinua uchumi nchini. Asilimia kubwa nchini ya watu hujihusisha na shughuli za biashara. Hii ni kama asilimia sabini. Kuna aina nyingi za biashara kubwa kubwa na biashara ndogo ndogo. Kuna biashara haramu na halali zilizo idhinishwa na serikali. Hata hivyo, kuna baadhi ya biashara zinazozorota nchini kwa hivyo, kuna njia mwafaka za kuimarisha biashara hizi. 

Kwanza, serikali inafaa kupunguza ada inyotoza biashara, hasa biashara ndogo ndogo ili kuwahimiza wafanyibishara hawa. Serikali iweze kuwahimiza wafanyabiashara kwa kupunguza ushuru kwa vile, ushuru ukiwa juu hauwapi wafanyabiashara moyo wa kuendelea kuwekeza kwani faida wanazopata ni kidogo sana. 

Pili, serikali inahitaji kuimarisha miundo msingi nchini kama vile barabara, masoko, nguvu za umeme, maji, na kujenga viwanda. Ujenzi wa barabara utawasaidia wafanyibiashara wengi kwa kusafirisha bidhaa zao hadi sokoni bila wasiwasi. Rasimali hii itawawezesha kuokoa mudo na hata kutunza ubora wa bidhaa wanazosafirisha. 

Kusambaza nguvu za umeme katika masoko na mtaa itasaidia kuimarisha biashara pia. Hii ni kwa sababu, wafanyibiashara wataweza kufanya biashara kwa muda mrefu hadi usiku, hii inawasaidia kuongeza faida zaidi. Umeme huu pia utasaidia kuutunza usalama wakati wa usiku kwa sababu baadhi ya wezi hupenda giza. Umeme pia unasaidia kufanya biashara zingine kama vile kinyozi na kuchomelea vyuma. 

Serikali pia inapaswa kuhimiza biashara kwa kufungua viwanda vya kutengeneza bidhaa kama vile majani, sukari na hata unga. Viwanda hivi vitawasaidia idadi kubwa ya watu wakiwemo wakulima na walioajiriwa, kwa mfano, wakulima wataweza kutoa malighafi kwa viwanda hivi. Pia, baadhi ya watu watawweza kuajiriwa kwenye viwanda hivi na kuweza kuimarisha biashara
Mwisho, serikali itaimarisha biashara kwa kusimamisha biashara haramu zinazo hatarisha usalama wa binadamu kama vile mihadarati. Biashara hizi zikiwepo, zinahatarisha maisha ya binadamu na hata kuwafanya vichwa maji, kwa hivyo idadi ya watu itapungua, ilhali ni hawa watu ndio wanaohitajika kuendesha biashara nchini na kusaidia serikali.